Potrivit STB, accidentul a avut loc în jurul orei 10:10, pe Șos Ștefan cel Mare/Calea Floreasca, sens Banu Manta.
O mașină a virat, fără să se asigure, în fața unui tramvai din linia 1 și a intrat în coliziune cu acesta.
În urma impactului, două călătoare din tramvai au suferit răni ușoare. La fața locului s-au deplasat două ambulanțe pentru preluarea persoanelor accidentate.
Pentru a evita blocarea circulației în zonă, STB a luat măsura devierii tramvaielor din liniile 1 și 10, până la remedierea situației.